Category:Mráz František

Narodil sa 19. apríla 1953 v Žiline. V roku 1968 tam ukončil štúdiá na SVŠ. V rokoch 1972-1976 študoval na PdF v Banskej Bystrici - aprobáciu slovenský jazyk - výtvarná výchova. Do roku 1987 pôsobil ako učiteľ na základnej škole v Sihelnom na Orave, od roku 1987 žije vo Fiľakove, kde vyučuje na ZUŠ výtvarný odbor.

 Prvé karikatúry Fera MRÁZA boli uverejnené v Smene v roku 1970. Odvtedy spolupracoval s desiatkami periodík, ako napríklad Roháč, Smena, Pravda, Televízia, Nové slovo, Javisko, Film a divadlo. Dosiaľ bolo uverjnených viac než 1500 karikatúr a toto číslo stále rastie. Zúčastnil sa mnohých výstav doma (Žilina, Banská Bystrica, Nová Dubnica, Bratislava, Dolný Kubín, Ružomberok, Kremnica, Nové mesto nad Váhom, Liptovský Mikuláš, Podbrezová, Trenčín, Zvolen) i v zahraničí (Bordighera, Tokio, Montreal, Havana, Skopje, Gabrovo, San Antonio, Fredrikstad, Belehrad).

 Od roku 1987 prejavil cieľavedomý záujem o comics a dianie okolo neho, stal sa zakladateľom a šéfredaktorom unikátneho comicsového časopisu bublinky, kam aj pravidelne prispieval. Po zániku tohoto časopisu spolu s viacerými ďalšími zanietencami tohoto žánru Slovenský klub autorov comicsu ZANOTA. Sám o svojom vzťahu ku comicsu píše:

 Kedysi pradávno som opustil sľubne sa začínajúcu horolezeckú kariéru, ale moje hôrne dvojča Feďo FIALA (ďalší vynikajúci autor comicsov, určite sa v našom Archíve čoskoro objaví, pozn. UPIRa) ma ešte sem-tam ku skalám priviedol. Nikdynezabudnem na jeden takýto skvostný deň, keď sme sa po dlhom čase opäť spolu pustili v Porúbke pri Žiline do krásnej cesty. Feďo liezol prvý - ja za ním ako druholezec: pesty spotené, tréma veľká, hnal som sa za ním ako lokomotíva...

 "Fero, len pokojne! Vychutnaj si cestu, každý chyt, každý stup, teš sa z lezenia, zo slnkom vyhriatej skaly!"

 Feďove slová - hoci sú staré už dobrých desať rokov - nosím sústavne so sebou. A teraz ich ponúkam i Vám: Neponáhľajte sa! Pustite si krásnu hudbu, vyložte si nohy na stôl (ak pravda nieste v električke) - a čítajte pomaly! Vychutnajte si jednotlivé zábery, detaily, kompozíciu i grafiku obrázkov - COMICS NIEJE DESIATA! ZHLTNÚ? A BEŽA?! COMICS JE COMICS...